alexandrainst/scandi-wiki huggingface dataset:
Akademik Federov Canyon

Akademik Federov Canyon er ein undersjøisk canyon i Weddellhavet kalla opp etter eit russisk forskingsfartøy som arbeidde nord i Weddellhavet (1989). Dr. Heinrich Hinze frå Alfred Wegener Institute for Polar and Marine Research i Bremerhaven, føreslo namnet, som vart godkjend i juni 1997.

Kjelder
 

Kløfter i Antarktis
Geografi i Coats Land
Alaska Canyon

Alaska Canyon er ein djup canyon i nordveggen på Michigan Plateau i Antarktis. Han vart kartlagt av United States Geological Survey frå landmålingar og flyfoto tekne av U.S. Navy i 1960–63. Han vart namngjeven av Advisory Committee on Antarctic Names etter University of Alaska, som sendte forskarar til Antarktis.

Kjelder
 

Kløfter i Antarktis
Geografi i Marie Byrd Land
Borchgrevink Canyon

Borchgrevink Canyon er ein undersjøisk canyon på kontinentalfoten aust for Iselin Bank. Han vart namngjeven i samband med Borchgrevink Coast, og vart godkjend av Advisory Committee on Undersea Features i juni 1988.

Kjelder
 

Kløfter i Antarktis
Geografi i Victoria Land
Stader i Antarktis kalla opp etter nordmenn
Bowers Canyon

Bowers Canyon er ein undersjøisk canyon vest for Iselin Bank i Rosshavet. Han vart namngjeven i samband med Bowersbreen av Advisory Committee on Undersea Features i april 1980.

Kjelder
 

Kløfter i Antarktis
Geografi i Victoria Land
Byrd Canyon

Byrd Canyon er ein undersjøisk canyon kalla opp etter admiral Richard E. Byrd. Namnet vart godkjend av Advisory Committee on Undersea Features i juni 1988.

Kjelder
 

Kløfter i Antarktis
Geografi i Ross Dependency
King Edward VII Land
Connell Canyon

Connell Canyon er ein isfyllt canyon nordvest i Enterprise Hills som strekkjer seg frå Linder Peak til Unionbreen i Heritage Range. Han vart kartlagt av United States Geological Survey frå landmålingar og frå flyfoto tekne av U.S. Navy i 1961–66 og vart namngjeven av Advisory Committee on Antarctic Names etter løytnant Davis B. Connell i US Navy, forsyningsoffiser ved McMurdo-basen i Operasjon Deepfreeze 1965 og 1966.

Kjelder
 

Kløfter i Antarktis
Geografi i Ellsworth Land
Higgins Canyon

Higgins Canyon er ein bratt, isfyllt canyon like aust for Schulthess Buttress, på nordsida av Buckeye Table i Ohio Range i Horlick Mountains i Antarktis. Han vart namngjeven av Advisory Committee on Antarctic Names etter Merwyn D. Higgins, ein geolog med Ohio State University-ekspedisjonen til Horlick Mountains i 1961–62.

Kjelder

Kløfter i Antarktis
Geografi i Marie Byrd Land
Kapellet

Kapellet er ein canyon med bratte fjell- og isveggar på austsida av Jøkulkyrkja i Mühlig-Hofmannfjella i Dronning Maud Land.

Kapellet vart kartlagt frå landmålingar og flyfoto av Den sjette norske antarktisekspedisjonen (1956–60).

Kjelder

Kløfter i Antarktis
Geografi i Dronning Maud Land
Prinsesse Astrid Kyst
Moraine Canyon

Moraine Canyon er ein canyon med særs bratte fjellveggar, 15 km lang, på nordsida av Nilsen Plateau like vest for Fram Mesa i Dronning Maudfjella. Han vart kartlagt av United States Geological Survey (USGS) frå landmålingar og flyfoto tekne av U.S. Navy i 1960-64. Moraine Canyon fekk dette namnet av Advisory Committee on Antarctic Names (US-ACAN) fordi botnen av canyonen nesten er heilt dekt av morenar.

Kjelder

Kløfter i Antarktis
Geografi i Ross Dependency
Amundsen Coast
O'Kane Canyon

O'Kane Canyon er ein canyon med bratte sider øvst i O'Kanebreen, på austsida av Eisenhower Range mellom Mount Baxter og Eskimo Point i Victoria Land. Han vart namngjeven av den sørlege gruppa under New Zealand Geological Survey Antarctic Expedition (NZGSAE), 1962–63, etter H.D. O'Kane, ein fotograf ved Scott Base, 1961-62. O'Kane var med på fleire rekognoseringsflyturar for å ta flyfoto av området.

Kjelder

Kløfter i Antarktis
Geografi i Victoria Land
Scott Coast
Oates Canyon

Oates Canyon er ein undersjøisk canyon på kontinentalfoten aust for Iselin Bank i Antarktis. Namnet vart godkjend i juni 1988 og er knytt til Oates Coast.

Kjelder

Kløfter i Antarktis
Pagodroma Gorge

Pagodroma Gorge er ei bratt kløft som er 5 km lang og som munnar ut i Radok og Beaver Lake i Prince Charles Mountains. Han vart fotografert av Australian National Antarctic Research Expeditions (ANARE) i 1956. Kløfta vart kryssa av A. Medvecky, ein geolog i Australian National Antarctic Research Expeditions (ANARE) i januar–februar, 1969. Han vart namngjeven av ANCA etter snøpetrellar (Pagodroma nivea) som hekkar i dei forvitra sandsteinsveggane i kløfta.

Kjelder

Kløfter i Antarktis
Geografi i Mac. Robertson Land
Penney Ravine

Penney Ravine er ei lita ravine på Ardery Island i Windmill Islands. Ho ligg på nordsida av øya, like vest for midten. Ho vart oppdaga i februar 1960 av ei gruppe biologar frå Wilkes-stasjonen. Han vart namngjeven av Australian Antarctic Names and Medals Committee (ANCA) etter Richard L. Penney, som var biolog ved Wilkes-stasjonen i 1959 og 1960.

Kjelder

Kløfter i Antarktis
Geografi i Wilkes Land
Polarstern Canyon

Polarstern Canyon er ein undersjøisk canyon kalla opp etter det tyske forskingsfartøyet «Polarstern», som reiste 22 turar til Arktis og Antarktis (1982–1995). Namnet vart foreslått av dr. Heinrich Hinze ved Alfred Wegener Institute i Bremerhaven. Namnet vart godkjend i juni 1997.

Kjelder

Kløfter i Antarktis
Geografi i Coats Land
Ricker Canyon

Ricker Canyon er ein bratt, isfyllt canyon som går inn i nordskrenten av Buckeye Table mellom Darling Ridge og Schulthess Buttress i Ohio Range i Horlick Mountains. Han vart namngjeven av Advisory Committee on Antarctic Names (US-ACAN) etter John F. Ricker, ein geolog på Ohio State University-ekspedisjonen til Horlick Mountains i 1961-62.

Kjelder

Kløfter i Antarktis
Geografi i Marie Byrd Land
Ross Canyon

Ross Canyon er ein undersjøisk canyon namngjeven i samband med Rosshavet. Namnet vart godkjend i juni 1988.

Kjelder

Kløfter i Antarktis
Wegener Canyon

Wegener Canyon er ein undersjøisk canyon kalla opp etter Alfred Wegener. Namnet vart foreslått av Hans Werner Schenke ved Alfred Wegener Institute for polar- og marinforsking i Bremerhaven og vart godkjent i juli 1989.

Kjelder

Kløfter i Antarktis
Stader kalla opp etter tyskarar
John Martin

John Martin () var ein britisk målar og grafikar fødd i Haydon Bridge ved Hexham i Northumberland.

Liv og gjerning
Martin begynte læretida si i Newcastle, der han studerte og kopierte verk av målarar som Claude Lorrain og Salvator Rosa. I 1806 flytta han til London, der han gifta seg og underviste i teikning. Ved sidan av fordjupa han seg med studiar av arkitektur og perspektiv, og måla akvarellar og laga porselen og glas.

Frå 1812 og dei komande åra vekte Martin merksemd hos publikum med store måleri som skildra bibelske eller mytiske og imaginære landskap med dramatiske naturfenomen, inspirert av dei mest turbulente landskapsmåleria til William Turner. Gjennom salet av desse verka fekk Martin ein viss grad av økonomisk tryggleik. Særleg åtgaum fekk verket Belsassars feiring frå 1820. Men meir enn for sine måleri, vart Martin kjend for sine raderingar.

I 1823 fekk han i oppdrag å illustrere John Milton sitt verk Det tapte paradis (Paradise Lost). Seinare, mellom 1831 og 1835, fekk Martin publisert fleire illustrasjonar til Det gamle testamentet. Gjennom disse grafiske trykka nådde ryet hans utom Englands grenser, ganske særleg i Frankrike.

Frå slutten av 1820-åra vende Martin interessa mot arkitektur og byplanlegging. Han fekk  ansvar for å prosjektere forbetringar i det mest tettbygde London, særleg merksemd retta han mot portsystem, vatn og kloakk. Planane minte i stor grad om dei som Joseph Bazalgette langt seinare la fram og fekk verkeleggjort.

Martin var aktiv nesten heilt fram til han døydde i 1854 på Isle of Man.

Bakgrunnsstoff

Kjelder
Denne artikkelen bygger på «John Martin (Painter)» frå ,  den 27. februar 2014.  
 

Britiske målarar
Christer Wulff

Christer Wulff (), òg kjend som Wulff, er ein norsk økonom, songar og låtskrivar fødd i Tromsø. Han gav ut debutalbumet Christer Wulff i januar 2013.

Eurovision

Melodi Grand Prix 2014
Wulff deltok med singelen «Sing» i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark. Songen er skriven av Christer Wulff, og vart framført av Wulff og Oda Kvingedal Larsen, under namnet Oda og Wulff.

Diskografi

Album
 2013: Christer Wulff

Singlar
 2012: Save Yourself
 2012: Euphoria - Live i P3 (coverversjon)
 2014: Sing (med Oda)

Kjelder
 
 
 

Norske økonomar
Norske songarar
Norske låtskrivarar
Melodi Grand Prix 2014-deltakarar
Melodi Grand Prix 2014-låtskrivarar
Folk frå Tromsø
Cecilhola

Cecilhola er ei sjøgrotte på sørsida av Kapp Ingrid på vestkysten av Peter I Island. Han vart oppdaga og namngjeven av ein norsk ekspedisjon under Eyvind Tofte ombord på «Odd I» i januar 1927. Tofte og førstestyrmann rodde inn i grotta i eit mislykka forsøk på å gå i land på øya.

Kjelder

Grotter i Antarktis
Peter I Øy
Orton Cave

Orton Cave er ei grotte i vestveggen av Cave Ravine på Ardery Island i Windmill Islands. Ho vart oppdaga i 1961 av dr. M.N. Orton, ein militærlege ved Wilkes-stasjonen, som grotta vart kalla opp etter av Australian Antarctic Names and Medals Committee (ANCA).

Kjelder

Grotter i Antarktis
Geografi i Wilkes Land
Papágou

Papágou (gresk Παπάγου) er ein tidlegare kommune i dei nordaustlege forstadane til Aten i Hellas. Papágou inngår frå 2011 i kommunen Papágou-Kholargós i periferieininga Nord-Aten i periferien Attikí.

Referansar 

Papagou
Papagou
Papagou
Luktesans

Lukt eller luktesans er ein kjemisk sans som blir brukt til å merke og kjenne att luktstoff. Luktesansen har stor betyding for mange dyr, inkludert mennesket, men nokre artar er meir avhengig av lukteapparatet (nasen) enn andre. Luktesansen er ein av fem sansar i sanseapparatet. Sansecellene til lukte- og smakssansane ligg øvst i naseholet. 

Luktecellene sit inni nasen. Når vi pustar inn luft, følgjer duftmolekyl frå lufta med. Desse treff luktestavar som er spesialiserte nerveceller inne i nasen. Ved hjelp av nervetrådar er luktestavane direkte kopla til luktsenteret i hjernen. Det perifere nervesystemet er sensoriske reseptorar for syn, høyrsle, lukt og berøring, og er delt i det autonome nervesystemet og det somatiske nervesystemet.

Hjernen bruker erfaringa si for å bestemme kva for ei luft det er nasen luktar. Ein får over 10 000 lukteinntrykk i løpet av eit døgn, og luktesansen speler ei viktig rolle for smakssansen. Luktesansen brukast til å finne mat, artsfrendar, seksualpartnarar og predatorar. Luktesansen har stor innverknad på humøret. Folk blir tiltrekt av bestemte dufter, men fråstøytt av andre. Luktesansen dannar utgangspunktet for ein av verdas største industriar, produksjon av ulike typar parfyme.

Mange pattedyr markerar reviret sitt med å leggje igjen si eiga duft på planter der. Dufta kan enten kome frå dyrets urin eller frå spesielle duftkjertlar. Dei utsonderer også ei bestemt duft når dei er klare til å pare seg. Dei fleste pattedyr har ei betre utvikla luktesans enn mennesket. Fuglar er ikkje kjend for å ha god luktesans, men forsking viser at fuglar har betre luktesans enn mennesket. Lukt er kanskje den viktigaste av hunden sine sansar. Hundar kan oppfatte og kjenne igjen svært mange dufter vi ikkje har mogelegheit for å kjenne. Enkelte hunderasar er difor veleigna som narkotikahundar og bombehundar.

Bakgrunnsstoff

Kjelder
Denne artikkelen bygger på «Luktesans» frå ,  den 28. februar 2014.

Referansar 
http://www.forskning.no/artikler/2008/juli/188911 

Lukt
Sansar
Graff Pink

Graff Pink er ein rosa diamant på 23,88 karat (24,78 før skjering).
Han er verdas dyraste diamant på 320 millionar NOK.

Bakgrunnsstoff
The Graff Pink , graffdiamonds.com

Kjelder

The Graff Pink , graffdiamonds.com

Diamant
Edelsteinar
Johan Austbø

Johan Austbø () var ein norsk forfattar fødd i Lavik i Høyanger. Han var også lærar, og arbeidde mellom anna i skuleverket i Leikanger i Sogn frå 1901 til 1906.

Johan Austbø skreiv forteljingar, skodespel, dikt, bøker for barn og biografiar. Han bidrog også mykje i Nynorsk Vekeblad.

Johan Austbø var svært aktiv når det gjaldt skipinga av Den norske Folkeviseringen i 1920-åra.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Dikt trykt i aviser - eit utval
 «17de mai». Trykt i Sogns Tidende 14/5-1904
 «Utferdi til Amerika». Trykt i Sogns Tidende 21/5-1904
 «Paa Stalheim». Trykt i Sogns Tidende 6/8-1904
 «Det frie Noreg». Trykt i Sogns Tidende 27/6-1905
 «Olav Trygveson». Trykt i  Bergens Tidende 3/6-1909
 «Nærøyfjord». Trykt i Den 17de mai, 11/8-1920
 «Dag over Noreg». Trykt i Drammens Tidende 6/6-1945

Kjelder
 Fylkesleksikon Sogn og Fjordane

Bakgrunnsstoff
 Gravminner
 Om Johan Austbø i Lokalhistoriske artiklar Sogn og Fjordane
 Folkedans.com: Profilar i norsk folkemusikk og folkedans: Johan Austbø. 
 

Folk frå Høyanger
Nynorskforfattarar
Forfattarar frå Høyanger
Norske språkforskarar
Norske komponistar
Norske sakprosaforfattarar
Norske lyrikarar
Norske dramatikarar
Norske barnebokforfattarar
Portrett

Portrett er ei biletleg framsyning eller framstilling av eitt eller fleire bestemte menneske, der ein gjev att dei individuelle draga til vedkomande. Særleg skal andletstrekka framstå tydeleg. Avhengig av kor mange personar som vert avbilda, talar ein om enkeltportrett, dobbelportrett eller gruppeportrett. Nemninga portrett er frå fransk portrait, som kjem av det latinske protrahere, «drage fram».

Skildring

Eit portrett er eit bilete som viser dei individuelle karaktertrekka og ansiktsuttrykka til den avbilda personen. I det individuelle portrettet vert personen kjenneteikna med opplysning om namn, embetsteikn, attributtar, symbol eller familievåpen. I naturlike portrett er den avbilda lett gjenkjenneleg. Såleis som i fotografiet, der potrettskildringa vert nytta til å avbilde og syne fram ein person, med hans/hennar utsjånad og ytre framtoning. Rike oppdragsgjevarar ynskte å verte klart og tydeleg gjenkjende i sine portrett, gjerne noko forskjønna. Målarar har derfor utvikla framifrå teknisk dugleik, for slik å kunne gje att modellane sine så naturtru som mogleg.

I moderne målarkunst har desse målsettingane vorte oppmjuka, då kven som helst som eig eit kamera kan take eit bilete av seg sjølv eller nokon annan. Såleis treng ikkje avbildinga i eit modernistisk måleri ha mykje likskap med for å kunne kjennast att, og portrettet treng ikkje samsvare med den ytre utsjånaden til den avbilda.

Hovudfunksjonen med eit portrett er å avbilde ein eller fleire personar, samt representere den/dei som ikkje er nærverande, å minnast, samt heidre vedkomande. Sjangeren med portrettmåleri er den viktigaste i biletkunsten, nest etter det religiøse måleriet.

Eit utval portrett

Sjå òg
Sjølvportrett

Kjelder
Denne artikkelen bygger på «Portrett» frå ,  den 28. februar 2014.

Bakgrunnsstoff

 
Kunsthistorie
Fotografi
Arkell Cirque

Arkell Cirque er ein stor dalbotn i sørveggen sentralt i Read Mountains i Shackletonkjeda. Han vart fotografert frå lufta av U.S. Navy i 1967 og kartlagt frå bakken av British Antarctic Survey i 1968–71, vart han namngjeven av UK Antarctic Place-Names Committee etter William Joscelyn Arkell, ein engelsk geolog som var spesialist i stratigrafi og paleontologi frå juratida.

Kjelder
 

Dalbotnar i Coats Land
Bonney Bowl

Bonney Bowl er ein dalbotn mot søraust for Sumgin Buttress vest i den sentrale delen av Herbert Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey i 1968–71. I samband med at det vart nytta namn på glasiologar i området, vart han namngjeven av UK Antarctic Place-Names Committee i 1971 etter presten Thomas George Bonney (1833–1923), ein engelsk geolog som arbeidde om opphavet til dalbotnar. Han var geologiprofessor ved University College London, 1877–1901,

Kjelder
 

Dalbotnar i Coats Land
Bowen Cirque

Bowen Cirque er ein dalbotn nord-nordaust for Mount Wegener i Read Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey i 1968-71. I samband med at stader i området vart namngjevne etter geologar, vart han namngjeven av UK Antarctic Place-Names Committee i 1971 etter Norman Levi Bowen, ein amerikansk eksperimentell petrolog som spesialiserte seg på likevektsfasen til smeltesystem av silikat.

Kjelder
 

Dalbotnar i Coats Land
Eskola Cirque

Eskola Cirque er ein dalbotn 3,5 km brei mellom Arkell Cirque og Bowen Cirque sentralt i Read Mountains i Shackletonkjeda, i Antarktis. Han vart fotografert frå lufta av U.S. Navy i 1967 og kartlagt av British Antarctic Survey i 1968–71. I samband med at stader i området vart namngjevne etter geologar, vart han namngjeven av UK Antarctic Place-Names Committee i 1971 etter Pentti Eskola, ein finsk geolog so var ekspert på bergartar frå prekambrium i Finland og smeltesystem av silikat.

Kjelder 

Dalbotnar i Coats Land
Goldschmidt Cirque

Goldschmidt Cirque er ein dalbotn på vestsida av Trueman Terraces i austlege delar av Read Mountains i Shackletonkjeda i Antarktis. Han vart fotografert frå lufta av U.S. Navy i 1967 og vart kartlagt av British Antarctic Survey i 1968–71. I samband med at stader i området vart namngjevne etter geologar, vart han namngjeven av UK Antarctic Place-Names Committee etter Victor M. Goldschmidt, ein norsk geokjemikar og pioner i krystallkjemi.

Kjelder

Dalbotnar i Coats Land
Kendall Basin

Kendall Basin er ein isfri dalbotn ved nordvestenden av Herbert Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey (BAS), 1968-71. I samband med at det vart nytta namn på glasiologar i området, vart han namngjeven av UK Antarctic Place-Names Committee (UK-APC) i 1971 etter Percy Fry Kendall (1856–1936), ein engelsk glasiolog og stundom geologiprofessor ved Leeds University.

Kjelder

Dalbotnar i Coats Land
Kuno Cirque

Kuno Cirque er ein isbrefyllt dalbotn mellom Glenbreen og Murchison Cirque på sørsida av Read Mountains i Shackletonkjeda. Botnen vart fotografert frå lufta av U.S. Navy i 1967 og kartlagt av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av UK Antarctic Place-Names Committee (UK-APC) i 1971 etter professor Hisashi Kuno (1910–69), ein japansk petrolog som arbeidde med basaltiske magmaer.

Kjelder

Dalbotnar i Coats Land
Lapworth Cirque

Lapworth Cirque er ein dalbotn vest for Goldschmidt Cirque aust i Read Mountains i Shackletonkjeda. Han vart fotografert frå lufta av U.S. Navy i 1967. Han vart kartlagt av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av UK Antarctic Place-Names Committee (UK-APC) i 1971 etter Charles Lapworth (1842–1920), ein britisk geolog som studerte den stratigrafiske rekkefølgja i sørlige Skottland og definerte ordovicium-systemet. Han var geologiprofessor og arbeidde med fysiografi ved Birmingham University, 1881-1913.

Kjelder

Dalbotnar i Coats Land
Murchison Cirque

Murchison Cirque er ein isbrefyllt dalbotn mellom Kuno Cirque og Arkell Cirque på sørsida av Read Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av UK Antarctic Place-Names Committee (UK-APC) i 1971 etter sir Roderick Impey Murchison (1792–1871), ein britisk geolog som var president i Royal Geographical Society, 1843–44, 1851–52 og 1855–58. Han var så generaldirektør i Geological Survey i Storbritannia 1855-71.

Kjelder

Dalbotnar i Coats Land
Björneborg

Björneborg (finsk Pori) er ein kommune og by attmed osen av Kumo elv i Bottenhavet på vestkysten av Finland. Det er den ellevte største byen i landet med om lag 83 000 innbyggjarar. Björneborg vart grunnlagd av den svenske kongen Johan III i 1558. Då hadde byen rett til utanrikshandel og hadde eit blømande næringsliv. Ved den industrielle utviklinga flytte mange folk frå distriktet til byen, som etter kvart vart einspråkleg finsk.

Den 1. januar 2010 vart Norrmark kommune slegen saman med Björneborg.

Venskapsbyar

  Sundsvall i Sverige, 1940
  Sønderborg i Danmark, 1952
  Porsgrunn i Noreg, 1956
  Riga i Latvia, 1964
  Bremerhaven i Tyskland, 1967
  Stralsund i Tyskland, 1968
  Eger i Ungarn, 1973
  Kołobrzeg i Polen, 1977
  Mâcon i Frankrike, 1990

Kjelde 

Denne artikkelen bygger på «Björneborg» frå ,  den 2. mars 2014.  

Byar i Finland
Busetnader grunnlagde i 1558
Kommunar i Satakunta
Ål kyrkje

Ål kyrkje kan vise til:

 Ål kyrkje i Hallingdal – Ål kommune i Buskerud
 Ål kyrkje på Hadeland – Gran kommune i Oppland

Sjå òg 
 Nordre Ål kyrkje i Lillehammer kommune i Oppland
 Søre Ål kyrkje i Lillehammer kommune i Oppland
 Ålen kyrkje i Holtålen kommune i Sør-Trøndelag
Herad kyrkje

Herad kyrkje kan vise til:

 Herad kyrkje i Hallingdal – Gol kommune i Buskerud
 Herad kyrkje i Lister – Farsund kommune i Vest-Agder

Sjå òg 
 Gransherad kyrkje
 Heradsbygd kyrkje
 Kvinnherad kyrkje
 Lisleherad kyrkje
 Sauherad kyrkje
Bakke kyrkje

Bakke kyrkje kan vise til:

 Bakke kyrkje i Eiker – Øvre Eiker kommune i Buskerud
 Bakke kyrkje i Lister – Flekkefjord kommune i Vest-Agder
 Bakke kyrkje i Trondheim – Trondheim kommune i Sør-Trøndelag

Sjå òg 
 Bakka kyrkje – Aurland kommune i Sogn og Fjordane
 Bakkebø kyrkje – Eigersund kommune i Rogaland
Basavan

Basavan, eller Basawan, var ein indisk miniatyrmålar, aktiv i den såkalla mogul-stilen i tida rundt 1556-1600. I samtida var han kjend som ein grundig observatør av den menneskelege naturen, flink med fargar og for bruken av portrettering i illustrasjonane til verket Akbarnama, den offisielle biografien til keisar Akbar den store i Mogulriket, som vert rekna som ei nyvinning i indisk kunst.

Aktiv

Lite er kjent om livet til Basavan, men namnet hans kan tyde på at han kan ha vore ein ahir (ein hinduisk kugjetar-kaste) frå det som i dag er Uttar Pradesh. Han vart hoffmålar hos Akbar den store, der han vart påverka av Abd al-Samad.

Meir enn 100 måleri er knytt til Basavan. Dei fleste av dei er illustrasjonar til manuskript. På mange av dei var Basawan designaren, medan ein annan kunstnar tilførte fargane. Mellom dei verka som med visse kan knytast til Basawan er illustrasjonane i Razmnama, Akbar-nama, Darab-nama, Jami av Baharistan og Timur-nama.

Basawan var ein av dei fyrste indiske kunstnarane som vart interessert i vestlege teknikkar, inspirert av dei europeiske måleria som jesuitt-misjonærar  tok med til hoffet til Akbar. Dette kjem til syne i hans bruk av sterke kontrastar mellom lys og skugge og meir naturtru skildringar av tre og steinar; den vestlege påverknaden er likevel aldri dominerande i verka hans. Basavan var elles kjend for si utforsking av det romlege, skildring av bakgrunnen, fargestyrken, og den skarpe, kjenslevare karakteriseringa av figurane. Den samtidige historiografen Abu al-Fadl 'Allami skreiv om Basavan: «I utforming, portrettmåling, fargebruk og illusjonistisk måling hadde han ikkje sin like i verda».

Sonen hans, Manohar Das, tok over etter han som hoffmålar.

Kjelder

Denne artikkelen bygger på «Basawan» frå ,  den 1. mars 2014.

Bakgrunnsstoff
Måleri av Basawan ved V&A Museum

Indiske målarar
Folk frå Mogulriket